3.  การประกอบธุรกิจของแต่ละสายผลิตภัณฑ์

ลักษณะผลิตภัณฑ์หรือบริการ

ประกอบธุรกิจผลิตและจำหน่ายเครื่องประดับ เพชรกะรัต เและเพชรที่ยังไม่ขึ้นตัวเรือน
(เพชรร่วง) ในการจัดหาสินค้าเพื่อจำหน่าย
บริษัทดำเนินการนำเข้าวัตถุดิบเพชรคุณภาพสูงจากประเทศเบลเยี่ยมประมาณร้อยละ 95
หรือซื้อจากตัวแทนจำหน่ายตั้งอยู่ในประเทศไทยอีกประมาณร้อยละ 5
แล้วว่าจ้างโรงงานเครื่องประดับและช่างฝีมือในประเทศผลิตเป็นสินค้าสำเร็จรูปสำหรับจำหน่าย ณ
ปัจจุบันบริษัทเน้นการทำการตลาดภายในประเทศผ่านสาขาของบริษัทในรูปแบบของร้านค้าของบริษัท
รูปแบบเคาน์เตอร์ในห้างสรรพสินค้า
และการขายผ่านสาขาที่เป็นของผู้ประกอบการธุรกิจซึ่งทำสัญญาในลักษณะคล้ายแฟรนไชส์
โดยลูกค้าของบริษัทจะกระจายอยู่ทุกภูมิภาคทั่วประเทศ ทั้งในเขตกรุงเทพฯปริมณฑล
รวมไปถึงจังหวัดต่าง ๆ ในภาคกลาง ภาคเหนือ ภาคตะวันออกเฉียงเหนือ ภาคตะวันออก และ
ภาคใต้

ในปัจจุบันบริษัทมีแบรนด์ (Brand) หรือ เครื่องหมายการค้า 2 เครื่องหมายคือ 1) “เพชรยูบิลลี่”
และ2) “ศูนย์เพชร” โดยมีการจัดจำหน่ายให้กับกลุ่มลูกค้าเป้าหมายต่างกัน ดังนี้

1)  ผลิตภัณฑ์ภายใต้เครื่องหมายการค้า “เพชรยูบิลลี่” จะวางจำหน่ายในทุกสาขาของบริษัท
    โดยกลุ่มลูกค้าเป้าหมายหลักคือเจ้าของธุรกิจ ผู้บริหาร และพนักงานบริษัท เป็นต้น
    ทั้งนี้ผลิตภัณฑ์ที่จำหน่ายภายใต้เครื่องหมายการค้า “เพชรยูบิลลี่”
    จะมีใบรับประกันคุณภาพภายใต้เครื่องหมายการค้า “เพชรยูบิลลี่”

2)  ผลิตภัณฑ์ภายใต้เครื่องหมายการค้า “ศูนย์เพชร”
    จะวางจำหน่ายเฉพาะที่สาขาสะพานเหล็กของบริษัทเท่านั้น
    โดยจะมีรูปแบบสินค้าในลักษณะที่เน้นตัวเรือนสีทองซึ่งแตกต่างจากผลิตภัณฑ์ภายใต้เครื่องหมายการค้า
    “เพชรยูบิลลี่” เพื่อให้ตรงกับความต้องการของกลุ่มลูกค้าหลักคือ
    ผู้ที่อาศัยอยู่ในย่านธุรกิจดั้งเดิมเช่น ถนนเยาวราช เป็นต้น
    และกลุ่มลูกค้ารองคือเจ้าของร้านค้าเครื่องประดับขนาดเล็กที่ซื้อสินค้าด้วยเงินสดเพื่อไปจำหน่ายต่อ
    ทั้งนี้ผลิตภัณฑ์ที่จำหน่ายภายใต้เครื่องหมายการค้า “ศูนย์เพชร”
    จะมีใบรับประกันคุณภาพภายใต้เครื่องหมายการค้า “ศูนย์เพชร โดยบริษัท ยูบิลลี่
    เอ็นเตอร์ไพรส์ จำกัด (มหาชน)”

ผลิตภัณฑ์ของบริษัทสามารถแบ่งออกเป็น 3 กลุ่มหลัก คือ

1. เครื่องประดับ

ผลิตภัณฑ์กลุ่มเครื่องประดับของบริษัทสามารถแบ่งได้ 2 กลุ่ม ดังต่อไปนี้

1) เครื่องประดับเพชร คือ การนำเพชรที่มีขนาดตั้งแต่ 0.005 กะรัต – 0.99 กะรัต
มาประดับบนตัวเรือน โดยตัวเรือนของเครื่องประดับเพชรของบริษัทนั้นจะทำจากทองคำ 18 เค
ซึ่งมีส่วนประกอบของทองคำอยู่ร้อยละ 75
โดยผลิตภัณฑ์ของบริษัทนั้นครอบคลุมเครื่องประดับทุกประเภทจับกลุ่มลูกค้าทั้งชายและหญิง เช่น แหวน
จี้ ต่างหู สร้อยคอ สร้อยข้อมือ กำไล และ เข็มกลัด
โดยบริษัทจะมีทีมงานออกแบบเครื่องประดับหรือดีไซน์เนอร์เป็นผู้ออกแบบผลิตภัณฑ์ใหม่
แล้วจึงว่าจ้างโรงงานหรือช่างฝีมือในประเทศเป็นผู้ผลิตตัวเรือน และฝังเพชรลงในตัวเรือนนั้น
ทั้งนี้หากเครื่องประดับที่จำหน่ายใช้เพชรเม็ดเดี่ยวที่มีขนาดใหญ่กว่า 1 กะรัตเป็นส่วนประกอบ
บริษัทจะแบ่งบันทึกรายได้จากการจำหน่ายเป็น 2 ส่วนคือ รายได้จากการจำหน่ายเพชรกะรัต และ
ส่วนที่เหลือจะเป็นรายได้จากการจำหน่ายเครื่องประดับ
สำหรับใบรับประกันนั้นหากเพชรที่อยู่บนตัวเรือนมีใบรับประกันจากสถาบันต่างประเทศผู้ซื้อก็จะได้รับใบประกันจากสถาบันต่างประเทศ
กับใบรับประกันที่เป็นของบริษัทที่รับประกันเฉพาะตัวเรือน
หากเพชรที่อยู่บนตัวเรือนไม่มีใบรับประกันจากสถาบันในต่างประเทศ
ผู้ซื้อก็จะได้ใบรับประกันของบริษัทที่รับประกันสินค้าที่ซื้อไปทั้งหมด

เครื่องประดับทุกชิ้นของบริษัทได้รับการออกแบบตามรสนิยมของกลุ่มลูกค้าในประเทศ ซึ่งดีไซน์
(Design)
หรือรูปแบบจะแตกต่างจากเครื่องประดับอัญมณีที่ผลิตโดยโรงงานขนาดใหญ่สำหรับการส่งออก
โดยสินค้าของบริษัทนั้นจะมีรูปแบบที่ร่วมสมัย และใช้อัญมณีชนิดเดียวคือเพชรในการตกแต่ง
โดยบริษัทได้ให้ความสำคัญและพิถีพิถันเป็นอย่างมากในเรื่องของคุณภาพเพชรที่นำมาประกอบบนตัวเรือน
รวมถึงคุณภาพในการผลิตตัวเรือนเป็นเครื่องประดับ อย่างไรก็ตาม
บริษัทตระหนักดีว่ารูปแบบและความสวยงามนั้นเป็นปัจจัยที่สำคัญที่สุดในการตัดสินใจเลือกซื้อเครื่องประดับของผู้บริโภคทั้งชายและหญิง
บริษัทจึงได้ให้ทีมออกแบบเครื่องประดับร่วมกับฝ่ายการตลาดของบริษัททำหน้าที่วิเคราะห์ความต้องการ
และแนวโน้มความนิยมและกระแสแฟชั่นของลูกค้ากลุ่มเป้าหมาย
เพื่อให้บริษัทสามารถนำเสนอเครื่องประดับที่มีรูปแบบที่โดดเด่นและตอบสนองความต้องการของลูกค้าที่เปลี่ยนแปลงไปตามช่วงเวลา
นอกจากนี้บริษัท ได้นำเทคโนโลยีการสร้างรูปแบบ Jewelry CAD
หรือโปรแกรมออกแบบเครื่องประดับแบบ 3 มิติ
มาช่วยในการออกแบบและพัฒนารูปแบบสินค้าใหม่ให้สอดคล้องกับความต้องการและพฤติกรรมของลูกค้าเป้าหมายในแต่ละประเภท
ซึ่งในปัจจุบันบริษัทได้กำหนดรูปแบบสินค้าออกเป็น 3 สไตล์ 12 คอลเล็กชั่น ดังนี้

-   เรียบเท่ห์ Modern Style

[]

-   หรูหรา มีรายละเอียดของตัวเรือน Elegances Style

[]

-   เอกลักษณ์ดั้งเดิมยูบิลลี Classic Style

[][][][]

2) สร้อยอิตาลี ทองคำ 18 เค คือ สร้อยที่บริษัทจำหน่ายเป็นเครื่องประดับ
ซึ่งสินค้าประเภทนี้บริษัทจะไม่ได้เป็นผู้ออกแบบเอง
โดยบริษัทจะเลือกซื้อมาจากผู้ผลิตตามแบบที่คาดว่าจะเป็นที่นิยมในกลุ่มลูกค้าของบริษัท

2. เพชรกะรัต (Carat Diamond)

เพชรกะรัต คือ เพชรที่เจียระไนเป็นรูปทรงกลม หรือรูปทรงแฟนซี (Fancy Cut) ได้แก่ รูปหัวใจ
รูปหยดน้ำ รูปสี่เหลี่ยม รวมถึงรูปทรงอื่น ๆ เช่น รูปพระ เป็นต้น และมีน้ำหนักตั้งแต่ 1.00
กะรัตขึ้นไป ซึ่งบริษัทนำเข้าจากแหล่งเจียระไนเพชร (Sightholder) ที่ดีที่สุด 1 ใน 5
ของโลกจากประเทศเบลเยี่ยม โดยเพชรแต่ละเม็ดจะมีใบรับประกัน (Certificate) จากสถาบัน
HRD (Hoge Raad voor Diamant) หรือ GIA (The Gemelogical Institute of
America) เพื่อบ่งบอกถึงคุณลักษณะของเพชรตามมาตรฐาน 4C การรับประกันคุณภาพเพชรของทั้ง
2 สถาบันนั้นได้รับความเชื่อถือจากทั่วโลกอยู่ในระดับเดียวกัน ข้อแตกต่างหลัก ๆ
คือประเทศที่สถาบันดังกล่าวตั้งอยู่ โดยในขณะที่ HRD เป็นสถาบันจากประเทศเบลเยี่ยม แต่ GIA
เป็นสถาบันจากประเทศสหรัฐอเมริกา
ทั้งนี้การออกใบรับประกันคุณภาพเพชรดังกล่าวจะมีการคิดค่าใช้จ่ายจากสถาบันดังกล่าวมีมูลค่าตั้งแต่ประมาณ
2,000 บาทสำหรับเพชรขนาด 0.15 – 0.22 กะรัต ประมาณ 6,000 บาท สำหรับเพชรขนาด
1.00 – 1.49 กะรัต ไปจนถึงประมาณ 80,000 บาท สำหรับเพชรขนาด 40.00 – 49.99
กะรัต ซึ่งเป็นมูลค่าประมาณร้อยละ 1 – 2 ของมูลค่าเพชรกะรัต
ซึ่งไม่มีนัยสำคัญมากนักเมื่อเทียบกับมูลค่าเพชรกะรัต

เพชรกะรัตของบริษัทมีใบรับประกันทั้งจากสถาบัน HRD และสถาบัน GIA
โดยมีการนำเข้ามาจากแหล่งเจียระไนเพชร (Sightholder)
ชั้นนำของประเทศเบลเยี่ยมซึ่งเป็นที่เดียวกับที่สถาบัน HRD ตั้งอยู่
ประกอบกับเพชรที่ออกใบรับประกันโดย GIA จะไม่บรรจุอยู่ในบรรจุภัณฑ์ที่ปิดผนึก (Sealed Pack)
แต่จะมีการยิงเลเซอร์สัญลักษณ์ไปที่ขอบเพชร ในขณะที่ HRDจะอยู่ในบรรจุภัณฑ์ปิดผนึก
ซึ่งสร้างความมั่นใจให้ลูกค้าได้มากกว่า ดังนั้น บริษัทจะเน้นการนำเข้าเพชรที่มีใบรับประกัน HRD
มากกว่า GIA แต่ทั้งนี้ ขึ้นอยู่กับอุปสงค์ของลูกค้าและอุปทานของแหล่งวัตถุดิบ
โดยบริษัทเลือกนำเข้าเพชรที่มีน้ำหนักตั้งแต่ 1.00 กะรัตขึ้นไป คุณภาพสีตั้งแต่ J (94%) – D
(100%) ระดับความบริสุทธิ์ของเพชรที่บริษัทนำเข้านั้นเริ่มตั้งแต่ไม่มีตำหนิ (Loupe
Clean)ไปจนถึงตำหนิที่มีน้อย (Very Samll Inclusion)
และจำเป็นต้องใช้ความชำนาญในการสังเกต

[][][][][] .

ที่มา: บมจ. ยูบิลลี่ เอ็นเตอร์ไพรส์

ด้วยความบริสุทธิ์ ขนาด และสีที่หลากหลาย ลูกค้าสามารถซื้อเพชรกะรัตในลักษณะที่ยังไม่ขึ้นตัวเรือน
หรือสามารถ
ให้บริษัทออกแบบตัวเรือนตามความต้องการของลูกค้า ทั้งนี้ ลูกค้าจะได้รับทั้งใบรับประกันจาก HRD
หรือ GIA และ
ใบรับประกันจากบริษัท

3. เพชรร่วง (Loose Diamond)

เพชรร่วง คือ เพชรที่เจียระไนแล้วแต่ไม่มีการขึ้นตัวเรือน และมีน้ำหนักอยู่ระหว่าง 0.005 –
0.99 กะรัต ซึ่งส่วนใหญ่บริษัทจะนำเข้าจากแหล่งเจียระไนในต่างประเทศ
โดยสินค้าของบริษัทสามารถแบ่งออกเป็น 2 ประเภท ดังนี้

1)  เพชรร่วงขนาด 0.005 – 0.99 กะรัต แบบไม่มีใบรับประกันจากสถาบัน HRD หรือ GIA
    ซึ่งส่วนใหญ่บริษัทจะซื้อมาเพื่อเป็นวัตถุดิบในการว่าจ้างผลิตสินค้าเป็นเครี่องประดับของบริษัท
    อย่างไรก็ตาม หากลูกค้ามีความต้องการบริษัทก็สามารถจัดจำหน่ายให้
    โดยเพชรที่จำหน่ายจะมีสีอยู่ในช่วง D ถึง H
    ซึ่งผู้ซื้อจะได้รับใบรับประกันคุณภาพสินค้าที่เป็นของบริษัท

2)  เพชรร่วงขนาด 0.30 – 0.99 กะรัต แบบมีใบรับประกันจากสถาบัน HRD หรือ GIA
    เพื่อเป็นการเพิ่มทางเลือก
    และเพิ่มความมั่นใจในคุณภาพเพชรให้กับลูกค้าโดยเพชรที่จำหน่ายจะมีสีอยู่ในช่วง D ถึง H
    เช่นกัน

3.2 สัดส่วนผลผลิตแยกตามประเภทสินค้า

เมื่อดูยอดขาย และคิดสัดส่วนของรายได้แยกตามผลิตภัณฑ์ทั้ง 3 จะพบว่า ในช่วง 3
ปีที่ผ่านมาจนถึงปัจจุบัน รายได้จาก
เครื่องประดับ เพชรกะรัต และเพชรที่ยังไม่ได้ขึ้นตัวเรือน (เพชรร่วง) มีรายละเอียดดังนี้

[][]

หมายเหตุ: ไม่รวมรายได้จากค่าบริการและรายได้อื่น ๆ ที่มา: บมจ.ยูบิลลี่เอ็นเตอร์ไพรส์

เมื่อเปรียบเทียบผลิตภัณฑ์ 3 ชนิดของบริษัท บริษัทเน้นจำหน่ายเครื่องประดับ
เนื่องจากเป็นสินค้าที่อยู่ในความต้องการของกลุ่มลูกค้าเป้าหมายหลัก โดยที่เพชรกะรัต
และเพชรร่วงเป็นการขายเพื่อสร้างฐานลูกค้า
และให้ร้านค้าของบริษัทมีจุดเด่นและมีความหลากหลายของสินค้ามากขึ้น

  3.3 ภาวะอุตสาหกรรม การตลาด และการแข่งขัน

3.3.1 ลักษณะของอุตสาหกรรมเพชร

อุตสาหกรรมเพชรสามารถแบ่งได้เป็น 2 ตลาดที่มีลักษณะต่างกันโดยสิ้นเชิง คือ 1)
สำหรับใช้ในงานอุตสาหกรรม และ
2) สำหรับใช้เป็นเครื่องประดับ

เพชรสำหรับใช้ในอุตสาหกรรม

เพชรสำหรับใช้ในอุตสาหกรรมวัดจากคุณภาพของความแข็งและการทนความร้อนเป็นหลักโดยเพชรที่มีคุณสมบัติและคุณภาพดังกล่าวจะถูกนำมาเป็นหัวเจาะ
หรือใบมีดในการตัด ซึ่งเป็นส่วนประกอบของเครื่องมือเชิงอุตสาหกรรม นอกจากนี้
หัวเพชรสามารถนำมาใช้ในการเจียร และผงเพชรสามารถนำมาใช้ในการขัดได้อีกด้วย ในอนาคต
เพชรสามารถพัฒนามาใช้เป็นเซมิคอนดักเตอร์ในการผลิตไมโครชิพหรือใช้สำหรับการระบายความร้อนในเครื่องใช้ไฟฟ้าและอุปกรณ์อิเล็กทรอนิกส์

เพชรสำหรับใช้เป็นเครื่องประดับ

เพชรสำหรับใช้เป็นเครื่องประดับ มีการวัดมูลค่าจากคุณลักษณะ 4C ของเพชร
ทั้งในเรื่องของน้ำหนักกะรัต(Carat Weight) ความบริสุทธิ์ (Clarity) สี (Color)
และคุณภาพการเจียระไน (Cut) นอกจากนี้
มูลค่าของเพชรยังถูกควบคุมโดยอุปสงค์และอุปทานของตลาด ในส่วนของอุปทานนั้น
เริ่มจากการทำเหมืองเพชร ซึ่งเหมืองเพชรที่สำคัญในปัจจุบันอยู่ในประเทศ สาธารณรัฐคองโก
สาธารณรัฐบอทสวาน่า รัสเซีย ออสเตรเลีย และ แคนาดา
โดยเพชรดิบที่ขุดได้จะขายผ่านบริษัทพ่อค้าคนกลางก่อนจะส่งต่อไปให้บริษัทเจียระไน
(Sightholder) ซึ่งบริษัทพ่อค้าคนกลางที่สำคัญคือ บริษัท Diamond Trading Company (DTC)
ภายใต้การดูแลของบริษัท เดอ เบียร์ จำกัด (De Beers) ซึ่งเป็นผู้ก่อตั้ง กำหนดนโยบาย
สนับสนุนเงินทุน และส่งเสริมการตลาดของ DTC หน้าที่หลักของ DTC คือ
คัดแยกคุณภาพของเพชรดิบ จัดสรรปริมาณที่ต้องการจำหน่าย
รวมไปถึงการกำหนดราคาขายให้กับแหล่งเจียระไนเพชร

การเคลื่อนไหวของเพชรในตลาดโลก

[]

ในอดีตนั้นร้อยละ 80 ของการซื้อขายเพชรดิบทั่วโลกผ่าน De Beers ทำให้ De Beers
สามารถควบคุมปริมาณเพชรในตลาดและกำหนดราคาซื้อขายได้
ในเวลาต่อมาเมื่อมีการทำเหมืองในรัสเซีย แคนาดา และ ออสเตรเลีย
ทำให้การซื้อขายเพชรดิบผ่าน De Beers ลดลงเหลือประมาณร้อยละ 40 ต่อปี
ทำให้ราคาเพชรดิบเป็นไปตามกลไกลของตลาดมากขึ้น
เพชรดิบจากพ่อค้าคนกลางจะถูกขายไปยังผู้เจียระไนในหลายประเทศ เช่น เบลเยียม
สหรัฐอเมริกา อิสราเอล และอินเดีย
ซึ่งผู้เจียระไนจะตัดเพชรดิบให้อยู่ในรูปทรงที่ต้องการ เพชรที่เจียระไนแล้วประมาณร้อยละ 50
จะซื้อขายกันในประเทศเบลเยียม ผู้ผลิตเครื่องประดับในประเทศต่าง ๆ
จะมาซื้อเพชรเจียระไนเหล่านี้ และนำมาผลิตเป็นเครื่องประดับเพื่อจำหน่ายให้แก่ผู้บริโภคต่อไป

ซึ่งราคาของเพชรเจียระไนแล้วจะตัดสินจากคุณสมบัติหลัก 4 ประการ (4C) ดังนี้

(1) น้ำหนักกะรัต (Carat Weight)

กะรัต (Carat) เป็นหน่วยวัดน้ำหนักและขนาดของเพชร โดยเพชร 1 กะรัต มีน้ำหนักเท่ากับ 200
มิลลิกรัม
ซึ่งเป็นหน่วยการวัดที่แพร่หลายไปทั่วโลกและถูกกำหนดให้ใช้เป็นหน่วยในการชั่งตวงวัดอัญมณีสากล
โดย 1 กะรัตนั้นแบ่งออกเป็น 100 สตางค์ ตามธรรมชาติเพชรยิ่งมีขนาดใหญ่ ยิ่งหาพบได้ยาก
และยิ่งมีราคาสูง และเพชรขนาดใหญ่ 1 เม็ด จะมีราคาสูงกว่าเพชรหลายเม็ดที่มีน้ำหนักรวมเท่ากัน

[]

(2) ความบริสุทธิ์ (Clarity)

เพชรส่วนใหญ่จะมีตำหนิ ที่เกิดขึ้นตามธรรมชาติ ซึ่งก่อตัวขึ้นระหว่างการตกผลึก
และจะแตกต่างกันในแต่ละเม็ด ซึ่งลักษณะเป็นจุดเล็ก ๆ ภายในเพชรซึ่งมองไม่เห็นได้ด้วยตาเปล่า
และมีผลต่อการปล่อยให้แสง วิ่งผ่านเพชร อันจะทำให้เพชรเม็ดนั้น เปล่งประกายไม่เต็มที่
จึงมีการกำหนดระดับความบริสุทธิ์ของเนื้อเพชรออกมาเป็นมาตรฐานโดย โดยใช้
แว่นขยายที่มีกำลังขยาย 10 เท่า ตรวจสอบ
ซึ่งหากไม่พบตำหนิจะถือว่าเป็นเพชรที่มีความบริสุทธิ์สูงหรือไร้ตำหนิระดับ LC (Loupe Clean)
หากมีตำหนิบ้างจะจัดอยู่ในระดับ VVS (Very Very Small Inclusion)
ไปจนถึงเพชรมีตำหนิมากระดับ I (Inclusion) ทั้งนี้
ตามมาตรฐานสากลในการวัดระดับคุณภาพความบริสุทธิ์จะใช้กำลังขยายขนาด 10 เท่า เท่านั้น
ไม่จำเป็นต้องมีการทดสอบที่กำลังขยายสูงกว่านั้น และหากที่กำลังขยายสูงกว่า 10 เท่าพบตำหนิ
แต่ที่ 10 เท่าไม่พบตำหนิ ยังคงจัดระดับเพชรเม็ดนั้นว่า ไร้ตำหนิ (Flawless)
โดยในปัจจุบันตามหลักสากลจะใช้อักษรย่อ อธิบายความบริสุทธิ์ของเพชรไว้ดังนี้

[]

  ที่มา: บมจ. ยูบิลลี่ เอ็นเตอร์ไพรส์

(3) สี (Color)

[]เพชรที่นำมาใช้ทำเครื่องประดับส่วนใหญ่จะเป็นสีขาว โดยมีการจัดระดับโดยใช้ตัวอักษร
กำกับตั้งแต่ D จนถึง Z โดย ขาวพิเศษ (D หรือ Exceptional White+) ไปถึงเหลืองหม่น (R
หรือ Tinted) โดยเพชรที่มีสีขาวมากจะมีราคาสูงกว่าเพชรที่มีสีอื่นปนจาง ๆ

ที่มา: Hoge Raad voor Diamant

(4) คุณภาพการเจียระไน (Cut)

การส่องประกายของเพชรจะขึ้นอยู่กับคุณภาพการเจียระไน ซึ่งเพชรไม่ว่ารูปทรงใด
หากเจียระไนอย่างถูกต้อง ก็จะสามารถกำหนดการหักเหของแสงภายในตัวเพชร ทำให้เกิดประกาย
ดังนั้นการเจียระไนเพชรให้ได้มาตรฐานจะต้องทำอย่างประณีตเพื่อให้เกิดประกายระยิบระยับจากแสงที่สะท้อนสู่เพชรมากที่สุด
ความสามารถในการสะท้อนแสงของเพชรขึ้นอยู่กับการเจียระไน ซึ่งสามารถสังเกตได้ดังนี้

[][]

ที่มา: Hoge Raad voor Diamant

นอกจากนี้ยังมีคุณสมบัติอื่น ๆ เช่น รูปทรงของเพชร การเรืองแสงในที่มืด
เป็นองค์ประกอบรองในการกำหนด
มูลค่าเพชร

3.3.2 ราคาอ้างอิงวัตถุดิบ

[]เนื่องจากเพชรแต่ละเม็ดมีคุณลักษณะต่างกัน
การกำหนดราคาให้เป็นมาตรฐานเดียวกันเหมือนโลหะมีค่าเช่นทองคำหรือเงินจึงไม่สามารถทำได้
ดังนั้นราคาอ้างอิงที่ใช้ในการซื้อขายเพชรทั่วไปจะอ้างอิงกับราคาตลาดโลกจาก Rapaport
Diamond Report[1] ซึ่งจะมีราคาเพชรหลายรูปแบบแบ่งตามน้ำหนัก ความบริสุทธิ์
คุณภาพการเจียระไน และ สี ซึ่งจะประกาศเป็นรายสัปดาห์
การเคลื่อนไหวของราคาเพชรในตลาดโลกนั้นโดยมากจะเป็นไปในทิศทางเดียวกัน เช่น
เพชรน้ำหนักระหว่าง 1.00 – 1.49 กะรัต ที่มีมีความบริสุทธิ์ คุณภาพการเจียระไน
และสีแตกต่างกัน จะมีการเคลื่อนไหวของราคาเป็นไปในทิศทางเดียวกัน อย่างไรก็ตาม
ราคาซื้อขายเพชรแต่ละเม็ดอาจจะไม่เป็นไปตามราคาที่ประกาศ
ทั้งนี้ขึ้นอยู่กับความพอใจของผู้ซื้อและผู้ขายในแต่ละครั้ง ราคา Rapaport
จึงเป็นเพียงราคาอ้างอิงเพื่อเป็นแนวทางประกอบการต่อรองราคาเท่านั้น

โดยที่ผ่านมาจะพบว่า เพชรสีระดับ D (Exceptional White+) ที่ความบริสุทธิ์ระดับ LC
(Loupe Clean) ในช่วงตั้งแต่ เมษายน 2550 ถึง มิถุนายน 2552 หรือ 2 ปีกว่าที่ผ่านมา
ราคาเพชรระดับ 0.08 – 0.14 กะรัตนั้นค่อนข้างคงที่อยู่ที่ราคาเฉลี่ยประมาณ 1,130
เหรียญสหรัฐฯ ต่อกะรัต ส่วนเพชรระดับ 1.00 – 1.49 กะรัตนั้นมีราคาสูงขึ้นเล็กน้อย
จากราคาเฉลี่ย 22,600 เหรียญสหรัฐฯ ต่อกะรัตในเดือนกุมภาพันธ์ 2551 เป็น 28,700
เหรียญสหรัฐฯ ต่อกะรัต ในเดือนสิงหาคม 2551 ก่อนที่ราคาจะลดลงเหลือประมาณ 24,000
เหรียญสหรัฐฯ ต่อกะรัต ในเดือนธันวาคม 2551 และ 23,100 เหรียญสหรัฐฯ ต่อกะรัตในเดือน
มิถุนายน 2552 ส่วนเพชรระดับ 4.00 – 4.99 กะรัตนั้นราคาเพิ่มสูงขึ้นค่อนข้างมาก คือ จาก
65,600 เหรียญสหรัฐฯ ต่อกะรัตในเดือนพฤศจิกายน 2550 เป็น 104,000
เหรียญสหรัฐฯในเดือนสิงหาคม 2551 ก่อนที่ราคาจะลดลงเหลือประมาณ 88,000 เหรียญสหรัฐฯ
ต่อกะรัต ในเดือนธันวาคม 2551 และได้ปรับตัวเพิ่มขึ้นเป็น 91,100 เหรียญสหรัฐฯ
ต่อกะรัตในเดือน กุมภาพันธ์ 2553
ราคาที่เปลี่ยบแปลงนั้นเกิดจากอุปสงค์ของเพชรขนาดใหญ่ที่ลดลงจากการชะลอตัวของเศรษฐกิจโลก

อย่างไรก็ตาม แนวโน้มการเคลื่อนไหวของราคาตลาดของเพชรที่เกิดขึ้น ทางบริษัทได้ให้ความสำคัญ
และติดตามอย่างใกล้ชิดมาโดยตลอด
จากคณะผู้บริหารและทีมงานที่เชี่ยวชาญที่อยู่ในอุตสาหกรรมอัญมณีมากว่า 30
ปีเข้าทำการพิจารณาและกำหนดแนวทางในการรับมือต่อการเปลี่ยนแปลงที่เกิดขึ้นมาอย่างต่อเนื่อง

3.3.3 ใบรับประกันคุณภาพเพชร (Diamond Certificate)

ใบรับประกันคุณภาพเพชร (Diamond Certificate)
เดิมใช้สำหรับการซื้อขายระหว่างบริษัทเพชรเท่านั้น
แต่ในปัจจุบันใบรับประกันเริ่มมีส่วนสำคัญในธุรกิจค้าปลีกเพชรมากขึ้นเรื่อย ๆ
เนื่องจากการพิสูจน์คุณภาพเพชรทำได้ยาก
หากผู้ซื้อไม่ได้เป็นผู้มีประสบการณ์
ดังนั้นใบรับประกันจึงเสมือนตัวแทนของผู้เชี่ยวชาญในการรับรองว่าสินค้ามีคุณภาพตามที่ร้านจำหน่ายอัญมณีกล่าวไว้จริง
โดยในปัจจุบันสถาบันที่ออกใบรับประกันที่ได้รับความนิยมแพร่หลายมีอยู่ 2 สถาบันคือ GIA และ HRD

GIA (The Gemological Institute of America)

GIA เป็นองค์กรไม่แสวงหากำไรมีสำนักงานใหญ่อยู่ในนครนิวยอร์ก ประเทศสหรัฐอเมริกา GIA
ถูกก่อตั้งในปี
พ.ศ. 2474 โดยมีวัตถุประสงค์เพื่อเป็นแหล่งความรู้เกี่ยวกับอุตสาหกรรมอัญมณีและเครื่องประดับ
และเพื่อเป็นสถาบันที่ให้ความเห็นของผู้เชี่ยวชาญ
ที่เป็นกลางในการจัดระดับคุณภาพเพชรเพื่อความมั่นใจแก่ผู้บริโภค
อัญมณีแต่และชิ้นจะถูกวิเคราะห์หลายครั้งจากผู้เชี่ยวชาญหลายท่าน ที่ทำงานโดยอิสระ
เพื่อความแม่นยำ สม่ำเสมอ เป็นกลางในการจัดระดับคุณภาพ
นอกจากนี้ทางสถาบันยังป็นผู้กำหนดหลักการสากลในการจัดระดับคุณภาพเพชร
และจัดทำรายงานที่ได้รับว่าเป็นมาตรฐานจากทั่วโลก

HRD (Hoge Raad voor Diamant)

สถาบัน HRD ถูกก่อตั้งในปี พ.ศ. 2519
เป็นองค์กรไม่แสวงหากำไรที่ถูกตั้งขึ้นเพื่อรองรับอุตสากรรมและธุรกิจจำหน่ายเพชรของประเทศเบลเยี่ยม
และเพื่อรองรับความต้องการใบรับประกันคุณภาพเพชรที่เพิ่มสูงขึ้น
โดยห้องวิจัยของสถาบันได้รับความเชื่อถือไปทั่วโลก และเช่นเดียวกับสถาบัน GIA ที่สถาบัน HRD
เพชรแต่ละชิ้นจะถูกวิเคราะห์หลายครั้งจากผู้เชี่ยวชาญหลายท่าน ที่ทำงานโดยอิสระ
เพื่อความน่าเชื่อถือของใบรับประกัน

3.3.4 ตลาดค้าปลีกเพชรและเครื่องประดับเพชรในประเทศไทย

ผู้ค้าอัญมณีและเครื่องประดับภายในประเทศ จะอยู่ในรูปของผู้ผลิต และตัวแทนจำหน่าย
สินค้าเครื่องประดับ
เพชรจัดเป็นสินค้าฟุ่มเฟือย มีราคาค่อนข้างสูง
และการตัดสินใจซื้อสินค้าขึ้นอยู่กับความพึงพอใจของผู้บริโภค
โดยส่วนใหญ่ลูกค้าภายในประเทศจะเป็นกลุ่มที่มีรายได้ปานกลางขึ้นไป กลุ่มลูกค้าที่ทำงานแล้ว
และกลุ่มนักท่องเที่ยวต่างประเทศ แหล่งการค้าที่สำคัญจะอยู่ตามห้างสรรพสินค้าชั้นนำ
โรงแรมห้าดาว ย่านอัญมณีเก่าแก่ และย่านการค้าที่มีนักท่องเที่ยวที่มีรายได้สูง เป็นต้น
นอกเหนือจากนี้ การขายผ่านช่องทางการเข้าถึงผู้บริโภคโดยตรง เช่น
การขายผ่านเครือข่ายโทรทัศน์ การขายผ่านการพาณิชย์อิเล็กทรอนิกส์ (e-commerce)
ก็เป็นทางเลือกใหม่นอกจากนี้ยังมีการขายตรงผ่านช่องทางการตลาดขนาดใหญ่

ตลาดเพชรและเครื่องประดับเพชรในประเทศไทยได้มีการขยายตัวอย่างต่อเนื่องในช่วงหลายปีที่ผ่านมา
อันเป็นผล
มาจากการขยายตัวทางเศรษฐกิจของไทยที่สูงขึ้น ทำให้ประชาชนมีรายได้
และความต้องการที่จะบริโภคเพิ่มขึ้น
ผู้ประกอบการในธุรกิจอัญมณีและเครื่องประดับจึงหันมาสนใจตลาดในประเทศมากขึ้น
โดยพยายามออกแบบรูปแบบสินค้าประเภทใหม่ ๆ
และขยายร้านเพชรและสาขาในรูปแบบเคาน์เตอร์ไปตามห้างสรรพสินค้าโดยเฉพาะในเขตกรุงเทพฯ
และปริมณฑล

ในการกำหนดราคาอัญมณีจะสูงหรือต่ำขึ้นอยู่กับคุณสมบัติของอัญมณีนั้น ๆ
โดยทั่วไปเพชรจะมีราคาแพงที่สุด รองลงมาคือ ทับทิม และไพลิน
ในส่วนราคาเครื่องประดับสำเร็จรูปนั้น ไม่สามารถกำหนดราคาได้แน่นอน ทั้งนี้ขึ้นอยู่กับรูปแบบ
ความประณีต อัญมณีที่นำมาประกอบตัวเรือน และราคาของโลหะที่นำมาทำเป็นตัวเรือนเป็นสำคัญ
ประกอบกับ
กลยุทธ์ด้านการออกแบบตัวสินค้า และการบริการหลังการขายในเงื่อนไขต่าง ๆ ของผู้ประกอบการ
และจากการสำรวจและ
เก็บข้อมูลของบริษัทพบว่า ณ ปัจจุบัน
มูลค่าการจำหน่ายเพชรและเครื่องประดับเพชรในประเทศไทยนั้นอยู่ที่ประมาณ 34,944
ล้านบาทต่อปี จากข้อมูล ดังต่อไปนี้

  ที่มา: บมจ.ยูบิลลี่ เอ็นเตอร์ไพรส์

+----------------+-------------------------------+--------+-----------+
| []กรุงเทพมหานคร | ประเภทของร้าน                  | จำนวน  | ยอดจำหน่าย |
|                |                               | (ร้าน)  |           |
+----------------+-------------------------------+--------+-----------+
| กรุงเทพฯ        | ร้านเพชร                       | 60     | 5         |
|                |                               |        | ล้า        |
|                | ร้านเพชรขนาดใหญ่                | 300    | นบาท/เดือน |
|                |                               |        |           |
|                | ร้านเพชรขนาดกลาง               | 100    | 3         |
|                |                               |        | ล้า        |
|                | ร้านเพชรขนาดเล็ก                |        | นบาท/เดือน |
|                |                               |        |           |
|                | รวมมูลค่าในการจำหน่าย            |        | 1         |
|                |                               |        | ล้า        |
|                |                               |        | นบาท/เดือน |
|                |                               |        |           |
|                |                               |        | 15,600    |
|                |                               |        | ล้านบาท/ปี  |
+----------------+-------------------------------+--------+-----------+
|                | เคาน์เตอร์เพชร                  | 150    | 0.5       |
|                |                               |        | ล้า        |
|                | เคาน์เตอร์มีตราสินค้า              | 400    | นบาท/เดือน |
|                |                               |        |           |
|                | เคาน์เตอร์ที่ไม่มีตราสินค้า           |        | 1         |
|                |                               |        | ล้า        |
|                | รวมมูลค่าในการจำหน่าย            |        | นบาท/เดือน |
|                |                               |        |           |
|                |                               |        | 5,700     |
|                |                               |        | ล้านบาท/ปี  |
+----------------+-------------------------------+--------+-----------+
|                | ร้านทองที่จำหน่ายเครื่องประดับเพชร   | 1,250  | 0.2       |
|                |                               |        | ล้า        |
|                | รวมมูลค่าในการจำหน่าย            |        | นบาท/เดือน |
|                |                               |        |           |
|                |                               |        | 3,000 ต่อปี |
+----------------+-------------------------------+--------+-----------+

+----------------+-------------------------------+--------+-----------+
| []ต่างจังหวัด     | ประเภทของร้าน                  | จำนวน  | ยอดจำหน่าย |
|                |                               | (ร้าน)  |           |
+----------------+-------------------------------+--------+-----------+
|                | ร้านเพชร                       | 150    | 2         |
|                |                               |        | ล้า        |
|                | ร้านเพชรขนาดเล็ก – กลาง         |        | นบาท/เดือน |
|                |                               |        |           |
|                | รวมมูลค่าในการจำหน่าย            |        | 3,600     |
|                |                               |        | ล้านบาท/ปี  |
+----------------+-------------------------------+--------+-----------+
|                | เคาน์เตอร์เพชร                  | 30     | 0.4       |
|                |                               |        | ล้า        |
|                | เคาน์เตอร์มีตราสินค้า              | 150    | นบาท/เดือน |
|                |                               |        |           |
|                | เคาน์เตอร์ที่ไม่มีตราสินค้า           |        | 0.5       |
|                |                               |        | ล้า        |
|                | รวมมูลค่าในการจำหน่าย            |        | นบาท/เดือน |
|                |                               |        |           |
|                |                               |        | 1,044     |
|                |                               |        | ล้านบาท/ปี  |
+----------------+-------------------------------+--------+-----------+
|                | ร้านทองที่จำหน่ายเครื่องประดับเพชร   | 2,500  | 0.2       |
|                |                               |        | ล้า        |
|                | รวมมูลค่าในการจำหน่าย            |        | นบาท/เดือน |
|                |                               |        |           |
|                |                               |        | 6,000     |
|                |                               |        | ล้านบาท/ปี  |
+----------------+-------------------------------+--------+-----------+
|                | รวมมูลค่าการจำหน่ายในกรุงเทพฯ     |        | 34,944    |
|                | และต่างจังหวัด                   |        | ล้านบาท/ปี  |
+----------------+-------------------------------+--------+-----------+

  ที่มา: บมจ.ยูบิลลี่ เอ็นเตอร์ไพรส์

ร้านค้าปลีกเครื่องประดับเพชรในประเทศ สามารถแบ่ง เป็น 4
กลุ่มตามลักษณะสินค้าและขนาดของร้านค้าได้ดังนี้

1) รูปแบบร้านค้าเพชร

ร้านค้าที่ตั้งอยู่ในศูนย์การค้าหรือในเขตการค้าเดิม เช่น บ้านหม้อ สะพานเหล็กและสุรวงศ์
โดยร้านค้าเหล่านี้
จะจำหน่ายสินค้าที่มีราคาสูงถึงปานกลาง ซึ่งให้ความสำคัญกับเงื่อนไขการรับซื้อคืนและเปลี่ยนแบบ
และผู้ซื้อมักไม่ให้ความสำคัญกับตราสินค้า แต่จะใช้ความสนิทสนมกับเจ้าของร้านเป็นหลัก
ลูกค้าส่วนใหญ่ของร้านค้ากลุ่มนี้จะมีรายได้และ
กำลังซื้อค่อนข้างสูง
และมีการตัดสินใจเลือกซื้อจากโฆษณาแบบปากต่อปากมากกว่าจากการทำกิจกรรมทางการตลาด

2) รูปแบบเคาน์เตอร์เพชรที่มีตราสินค้า

รูปแบบเคาน์เตอร์เพชรในกลุ่มนี้จะมีจำนวนมากกว่ารูปแบบร้านค้าเพชรโดยส่วนใหญ่จะตั้งอยู่ในเขตกรุงเทพฯ
และ ปริมณฑลมากกว่าในเขตต่างจังหวัด สินค้าที่จำหน่ายอยู่ในรูปแบบเครื่องประดับที่มีราคาตั้งแต่
5,000 บาทถึง
มากกว่า 100,000 บาท โดยเน้นในคุณภาพสินค้า การบริการหลังการขาย
และมีการสร้างกิจกรรมทางการตลาด พร้อมทั้ง
มีการบริหารอย่างเป็นระบบ โดยลูกค้ากลุ่มเป้าหมายคือ นักศึกษา พนักงานบริษัท ข้าราชการ
ผู้บริหารระดับสูงและ
เจ้าของกิจการ

3) รูปแบบเคาน์เตอร์เพชรที่ไม่มีตราสินค้า

รูปแบบเคาน์เตอร์เพชรที่ไม่มีตราสินค้า
ในกลุ่มนี้จะมีจำนวนมากกว่ารูปแบบร้านค้าเพชรโดยส่วนใหญ่จะตั้งอยู่
ในเขตกรุงเทพฯ และปริมณฑลมากกว่าในเขตต่างจังหวัด
สินค้าที่จำหน่ายอยู่ในรูปแบบเครื่องประดับที่มีราคาตั้งแต่ 5,000 บาทถึงมากกว่า 100,000 บาท
ไม่เน้นคุณภาพสินค้าแต่ให้ความสำคัญกับการให้ส่วนลดการจำหน่ายเป็นหลัก

4) ร้านค้าทองและเพชร

ร้านค้าในกลุ่มนี้ส่วนใหญ่จะตั้งอยู่ในต่างจังหวัดมากกว่ากรุงเทพฯ และปริมณฑล
โดยสินค้าของร้านค้าในส่วนนี้เป็นการซื้อไปจาก โรงงานผลิตตัวเรือนที่ตั้งอยู่ในกรุงเทพฯ
การซื้อขายจึงเป็นไปในลักษณะที่พึ่งพาความเชื่อใจกันมากกว่าคุณภาพของสินค้า

3.3.5 ภาวะการแข่งขัน

การแข่งขันในอุตสาหกรรมค้าปลีกเพชรและเครื่องประดับเพชรในประเทศไทย
มีการแข่งขันในระดับปานกลางในเขตกรุงเทพฯและปริมณฑล
เนื่องจากผู้ประกอบการส่วนใหญ่จะมีร้านค้าและสถานที่จำหน่ายในเขตกรุงเทพฯ
และปริมณฑลเป็นหลัก และมีการแข่งขันในระดับที่ไม่สูงในต่างจังหวัด
เนื่องจากมีจำนวนร้านค้าเพชรและเคาน์เตอร์จำหน่ายเพชรจำนวนไม่มากนักหรือมีอยู่เพียงประมาณ
330 ร้านทั่วประเทศไทยนอกเหนือจากเขตกรุงเทพฯ และปริมณฑล (ตามที่แสดงไว้ในข้อ 3.3.6
ตลาดค้าปลีกเพชรและเครื่องประดับเพชรในประเทศไทย)
อย่างไรก็ดีเนื่องจากเพชรและเครื่องประดับเพชรมีราคาค่อนข้างสูง
ทำให้ลูกค้าต้องพิจารณาปัจจัยหลายประการในการตัดสินใจเลือกซื้อเครื่องประดับเพชรอันได้แก่คุณภาพของเพชร
รูปแบบของเครื่องประดับ ราคา และบริการหลังการขาย
ทำให้ผู้ประกอบการที่สามารถให้บริการได้อย่างมีมาตรฐานครบถ้วนมีอยู่จำนวนไม่มาก

ผู้ประกอบการในอุตสาหกรรมเครื่องประดับเพชรที่เป็นคู่แข่งขันทางตรงที่สำคัญของบริษัท ได้แก่
ผู้ประกอบการประเภทที่มีตราสินค้า โดยผู้ประกอบการดังกล่าวจะมีกลยุทธ์ในการแข่งขัน
โดยบางส่วนจะเน้นการออกแบบผลิตภัณฑ์ที่มีความแตกต่าง แต่ไม่เน้นคุณภาพของผลิตภัณฑ์
และอีกส่วนหนึ่งจะเน้นการตั้งราคาสูง และมีการให้ส่วนลดราคาในอัตราส่วนที่สูง
สาขาของผู้ประกอบการที่มีตราสินค้าส่วนมากจะกระจายอยู่ในเขตกรุงเทพมหานครและปริมณฑล
จึงทำให้การแข่งขันในกรุงเทพมหานครและปริมณฑลนั้นค่อนข้างสูง
เนื่องจากการบริหารงานของผู้ประกอบการจะพึ่งพิงผู้เป็นเจ้าของกิจการหรือญาติสนิทในการควบคุมการดำเนินการของร้านค้านั้น
ๆ จึงมีข้อจำกัดในการบริหารสาขาต่างจังหวัดหากไม่มีระบบควบคุมที่ดีพอ

[]ตารางแสดงรายชื่อร้านค้าที่จำหน่ายเครื่องประดับเพชรที่มีตราสินค้าที่มีจำนวนสาขามากกว่า 5
สาขา

ที่มา: บมจ.ยูบิลลี่ เอ็นเตอร์ไพรส์

โดยบริษัทได้ให้ความสำคัญที่รูปแบบของสินค้าที่มีความเป็นเอกลักษณ์ คุณภาพของสินค้า
ใบรับประกันของเพชรและเครื่องประดับ การบริการหลังการขาย
และนอกจากนี้บริษัทยังให้ความสำคัญอย่างมากต่อการขยายสาขาไปยังต่างจังหวัดซึ่งมีการแข่งขันที่ต่ำกว่าในเขตกรุงเทพมหานครและปริมณฑล

แม้ว่าผู้ประกอบการในรูปแบบเคาน์เตอร์เพชรที่ไม่มีตราสินค้าจะไม่ใช่คู่แข่งทางตรงของบริษัท
แต่ถือได้ว่าเป็นคู่แข่งทางอ้อมที่เน้นการทำการตลาดในกลุ่มลูกค้าที่ไม่เน้นคุณภาพของสินค้า
และไม่มีใบรับประกันจากสถาบันในต่างประเทศ
แต่ต้องการส่วนลดการจำหน่ายเป็นหลักตามที่ได้กล่าวมาแล้ว

3.4 นโยบายและลักษณะการตลาดที่สำคัญ

3.4.1 กลยุทธ์การแข่งขัน

บริษัทมีนโยบายส่งเสริมตราสินค้า “เพชรยูบิลลี่” ให้เป็นที่รู้จักในหมู่ผู้บริโภค
และสร้างความภักดีในตราสินค้า (Brand Loyalty)
เพื่อสร้างความแตกต่างระหว่างสินค้าของบริษัทและสินค้าของผู้ประกอบการค้าปลีกอื่นๆ
ในประเทศดังนี้

1) การเพิ่มความมั่นใจให้กับผู้บริโภคด้วยใบรับประกันคุณภาพจากสถาบันในต่างประเทศ

เนื่องจากเพชรเป็นสินค้าที่มีราคาสูง และผู้บริโภคต้องใช้ประสบการณ์ในพิจารณาคุณลักษณะ 4C
ของเพชรแต่ละเม็ด ซึ่งหากผู้บริโภคที่ไม่มีประสบการณ์และความรู้เกี่ยวกับเพชร
หรือไม่เคยเลือกซื้อเพชรมาก่อน จะลังเลในการตัดสินใจเลือกสินค้า
ซึ่งเป็นปัญหาของร้านเพชรทั่วไปดังนั้นเพื่อเพิ่มความมั่นใจให้กับผู้บริโภค
ทางบริษัทจึงมีการจำหน่ายเพชร พร้อมใบรับประกันคุณภาพที่ออกโดยสถาบัน GIA และ HRD
โดยสถาบัน GIA และ HRD เริ่มออกใบรับประกันตั้งแต่เพชรขนาด 0.30 กะรัตขึ้นไป
ส่วนเพชรที่มีขนาดเล็กกว่า 0.30 กะรัตนั้นจะมีใบรับประกันคุณภาพที่ออกโดยบริษัท
ทั้งนี้เพชรที่มีใบรับประกันคุณภาพที่ออกโดยสถาบัน GIA และ HRD
จะมีค่าใช้จ่ายในการออกใบรับประกันในมูลค่าที่ไม่สูงมากเมื่อเทียบกับมูลค่าเพชร
ทั้งนี้เนื่องจากบริษัทซึ่งถือได้ว่าเป็นผู้ซื้อเพชรรายใหญ่ของผู้จำหน่ายวัตถุดิบแต่ละรายมาเป็นเวลานานทำให้ปัจจุบันผู้จำหน่ายวัตถุดิบไม่มีการคิดค่าใบรับประกันกับทางบริษัท
เช่นเดียวกับผู้ซื้อเพชรรายใหญ่รายอื่น ๆ

2) เน้นการเพิ่มจำนวนสาขาใหม่เพื่อขยายตลาดของบริษัท

เนื่องจากตามสภาพเศรษฐกิจในอดีตการกระจายรายได้ของประชาชนไม่เท่าเทียมกันผู้ที่อาศัยอยู่ในกรุงเทพฯ
มีรายได้เฉลี่ยสูงกว่าผู้อาศัยในต่างจังหวัดดังนั้นร้านจำหน่ายสินค้าอัญมณีและเครื่องประดับอัญมณีส่วนใหญ่จึงกระจุกตัวอยู่ในกรุงเทพฯ
แต่ต่อมาสภาพเศรษฐกิจและสังคมเปลี่ยนไป
มีการกระจายรายได้ไปสู่ต่างจังหวัดมากขึ้นทำให้ตลาดเครื่องประดับอัญมณีในต่างจังหวัดขยายตัวเพิ่มขึ้น
ทางบริษัทจึงดำเนินการขยายสาขาในต่างจังหวัดเพิ่มขึ้นเพื่อเป็นการขยายตลาดและส่งเสริมให้ผู้บริโภคที่อยู่ในต่างจังหวัดรู้จักตราสินค้า
“เพชรยูบิลลี่”
ของบริษัทมากขึ้นอันเป็นการส่งผลดีต่อการตลาดของบริษัทในระยะยาวทั้งนี้บริษัทมีแผนจะเพิ่มปริมาณสาขาเพื่อเข้าถึงลูกค้ามากขึ้น
โดยปัจจุบันมีรายละเอียดจำนวนสาขาและร้านค้าที่จำหน่ายเพชรภายใต้ตราสินค้า “เพชรยูบิลลี่”
ดังนี้

[]

หมายเหตุ: ไม่รวมรายได้จากค่าบริการและรายได้อื่น ๆ ที่มา: บมจ.ยูบิลลี่ เอ็นเตอร์ไพรส์

3) การพัฒนาพนักงานขายของบริษัท (Diamond Advisor หรือ DA)

เนื่องจากบริษัทดำเนินธุรกิจแบบค้าปลีก (Retail)
และเน้นการเพิ่มสาขาเพื่อกระจายสินค้าไปสู่กลุ่มเป้าหมาย ดังนั้นบริษัทจึงต้องมีพนักงานขาย
(Diamond Advisor) ที่มีคุณสมบัติเพียงพอในการนำเสนอคุณภาพสินค้าและ
การบริการให้ลูกค้า
ซึ่งผู้บริหารได้มีการจัดโปรแกรมการพัฒนาพนักงานขายของบริษัทให้สามารถปฎิบัติงานได้อย่างมีประสิทธิผล
ดังนี้

บริษัทได้ทำการคัดเลือกพนักงานขายตามภูมิลำเนาหรือที่อยู่ที่ใกล้เคียงกับสาขาที่เปิดดำเนินการเพื่อ
ความสะดวกของพนักงานในการเดินทางและยังเป็นการสร้างงานในต่างจังหวัดอีกด้วย

  4) การเน้นการให้บริการหลังการขาย

เพื่อสร้างภาพลักษณ์ที่ดีของบริษัทต่อกลุ่มเป้าหมาย เพื่อส่งเสริมการสร้างตลาดของบริษัทในระยะยาว
โดยลักษณะบริการหลังการขายของยูบิลลี่สามารถแบ่งได้ 3 แบบ ซึ่งบริษัทนำเสนอภายใต้ชื่อบริการ
3R คือ
บริการขัดเงาเครื่องประดับ (Renew) บริการเปลี่ยนรูปแบบสินค้า (Redesign) และ
การสะสมคะแนนจาก
การซื้อสินค้า (Reward) โดยมีรายละเอียด ดังต่อไปนี้

  บริการขัดเงาเครื่องประดับ (Renew)

  แม้ว่าเพชรที่นำมาทำเป็นเครื่องประดับจะไม่มีรอยขูดขีดหรือแตกร้าวไปตามอายุการใช้งาน
  แต่ในส่วนของตัวเรือนที่ทำจากทองคำหรือทองขาวอาจจะดูหมองไปตามอายุการใช้งาน
  ทางบริษัทจึงมีบริการขัดเงาเครื่องประดับให้กับลูกค้าของยูบิลลี่
  ซึ่งลูกค้าสามารถนำมารับบริการขัดเงาได้โดยไม่เสียค่าใช้จ่ายตลอดอายุการใช้งาน

  บริการเปลี่ยนรูปแบบสินค้า (Redesign)

  เนื่องจากเครื่องประดับเพชรเป็นสินค้าที่มีลักษณะเป็นสินค้าแฟชั่น ซึ่งความนิยมในรูปแบบต่าง ๆ
  ของเครื่องประดับจะเปลี่ยนแปลงไปตามสมัยนิยม หากลูกค้าต้องการเปลี่ยนสินค้าให้เพชร
  มีขนาดใหญ่ขึ้นกว่าเดิม ทางบริษัทได้จัดให้มีบริการเปลี่ยนรูปแบบเครื่องประดับได้
  โดยลูกค้าของบริษัทสามารถนำสินค้าที่ซื้อไปมาเปลี่ยนแบบได้ ทั้งนี้
  หากลูกค้าต้องการใช้เพชรเดิมแต่เปลี่ยนตัวเรือน
  ทางบริษัทจะคิดค่าแรงและส่วนต่างของน้ำหนักทองที่เพิ่มขึ้น
  หากลูกค้าต้องการเปลี่ยนทั้งรูปแบบและเพชรที่อยู่บนตัวเรือนเดิม
  บริษัทจะเป็นผู้พิจารณาราคาสินค้าเก่าที่นำมาเปลี่ยนโดยให้มูลค่าร้อยละ 80 ถึง 90
  ของมูลค่าที่ซื้อไปตามนโยบายการเปลี่ยนสินค้าของบริษัท ทั้งนี้ขึ้นอยู่กับสภาพของเครื่องประดับ
  และสินค้าชิ้นใหม่ที่ซื้อไปจะต้องมีราคาสูงกว่าสินค้าที่นำมาเปลี่ยน
  รวมทั้งจะไม่มีการรับซื้อสินค้าคืนเป็นเงินสด

  การสะสมคะแนนจากการซื้อสินค้า (Reward)

  บริษัทมีการสะสมคะแนนให้กับผู้บริโภค
  โดยจำนวนแต้มที่ลูกค้าจะได้รับนั้นคำนวนได้จากมูลค่าสินค้าที่ซื้อไปจากบริษัท ซึ่งแต้มสะสมนี้
  ผู้ซื้อสามารถนำไปแลกสินค้าที่บริษัทจัดทำขึ้นเป็นพิเศษที่ไม่มีจำหน่ายตามเคาท์เตอร์ปกติของบริษัท
  หรือใช้เป็นส่วนลดในการซื้อเครื่องประดับได้

  5) การคัดเลือกโรงงานผลิตและประกอบตัวเรือน

เพื่อให้ได้คุณภาพสินค้าตามมาตรฐานที่บริษัทกำหนดไว้
บริษัทมีการบริหารจัดการการผลิตด้วยการคัดเลือกโรงงานผลิตที่มีความชำนาญและพิถีพิถันในชิ้นงานให้บริษัทเป็นการเฉพาะ
(Exclusive) พร้อมทั้งมีช่างฝีมือที่มีความประณีตและมีเครื่องจักรที่ทันสมัย

6) สร้างสัมพันธภาพที่ดีกับแหล่งเจียระไน (Sightholder)

เพื่อเป็นการสร้างความเชื่อมั่นให้กับคุณภาพสินค้าของบริษัท ซึ่งจะส่งผลในทางบวกให้กับ ตราสินค้า
“เพชรยูบิลลี่” บริษัทจึงมุ่งเน้นในการสร้างสัมพันธภาพที่ดีกับแหล่งเจียระไนเพื่อให้ได้วัตถุดิบเพชร
ทั้งที่มีคุณภาพมาตรฐานและได้รับเครดิตการค้าที่ดี นอกจากนี้
บริษัทยังได้รับการสนับสนุนจากแหล่งเจียระไน ไม่ว่าจะเป็นด้านการส่งเสริมการตลาด
และเพิ่มพันธมิตรทางการค้าอีกด้วย ซึ่งเป็นข้อได้เปรียบเหนือคู่แข่งขันของบริษัท

7) การเป็นพันธมิตรทางการค้ากับช่องทางการจัดจำหน่ายพิเศษ

ด้วยความเชื่อมั่นของลูกค้าที่มีต่อตราสินค้าของบริษัท บริษัทจึงได้มีพันธมิตรทางการค้าที่แข็งแกร่ง
อย่างบริษัท กรุงไทย ลิสซิ่ง จำกัด
ซึ่งมีช่องทางการจัดจำหน่ายผ่านธนาคารกรุงไทยทุกสาขาทั่วประเทศ โดยทางบริษัท กรุงไทย ลิสซิ่ง
จำกัด ได้ให้ยูบิลลี่เป็นผู้จัดจำหน่ายเครื่องประดับเพชรผ่านช่องทางของบริษัท กรุงไทย ลิสซิ่ง จำกัด
แต่เพียงรายเดียว

8) สร้างกิจกรรมกับฐานสมาชิกของบริษัทอย่างต่อเนื่อง

ด้วยบริษัทดำเนินธุรกิจมาเป็นระยะเวลานาน จึงทำให้ในปัจจุบัน บริษัทมีจำนวนฐานสมาชิก กว่า
88,000 ราย
ทางบริษัทจึงมุ่งเน้นในการสร้างสัมพันธภาพที่ดีกับฐานสมาชิกเพื่อให้ได้รับความพึงพอใจสูงสุด
นอกจากนี้บริษัทยังมี
ระบบในการบริหารข้อมูลของฐานสมาชิกอย่างมีประสิทธิภาพเพื่อให้ได้ประโยชน์สูงสุด
ไม่ว่าจะเป็นการนำเสนอสินค้าหรือ
การให้บริการที่ตรงกับความต้องการของฐานสมาชิก

3.4.2 กลุ่มลูกค้าเป้าหมาย

ปัจจุบัน บริษัทมีฐานข้อมูลของลูกค้าประมาณ 88,000 ราย จากทุกภูมิภาคในประเทศ
โดยจากข้อมูลของลูกค้าทั้งหมด บริษัทสามารถแบ่งกลุ่มลูกค้าออกเป็น 4 กลุ่ม
โดยประมาณจากฐานรายได้และกำลังซื้อของลูกค้า และจากข้อมูลดังกล่าว
บริษัทสามารถจัดแบ่งช่วงราคาสินค้าออกเป็น 4 ช่วง
เพื่อให้เหมาะสมกับการทำการตลาดในแต่ละกลุ่มลูกค้า รายละเอียดของกลุ่มลูกค้ามีดังต่อไปนี้

+--------------------------------+--------------------+---------------+
| กลุ่มเป้าหมาย                     | ประ                | ช่วงรา         |
|                                | มาณรายได้เฉลี่ยต่อเดือน | คาสินค้าของบริษัท |
|                                |                    |               |
|                                | (บาท)              | (บาท)         |
+--------------------------------+--------------------+---------------+
| พนักงานบริษัท (White Collar)      | 15,000 – 25,000    | ≤ 20,000      |
+--------------------------------+--------------------+---------------+
| ผู้บริหารชั้นต้น (Young Management)  | 25,001 – 70,000    | 20,001 –      |
|                                |                    | 50,000        |
+--------------------------------+--------------------+---------------+
| เจ้าของธุรกิจขนาดเล็ก – กลาง (SME  | 70,001 – 250,000   | 50,001 –      |
| & Enterprenuer)                |                    | 100,000       |
+--------------------------------+--------------------+---------------+
| เจ้าของธุรกิจขนาดใหญ่              | ตั้งแต่ 250,000 ขึ้นไป  | ≥ 100,001     |
+--------------------------------+--------------------+---------------+

ที่มา: บมจ.ยูบิลลี่ เอ็นเตอร์ไพรส์

ทั้งนี้บริษัทมียอดขายแยกตามช่วงราคาของสินค้าดังนี้

ที่มา: บมจ.ยูบิลลี่ เอ็นเตอร์ไพรส์

3.4.3 ช่องทางการจำหน่าย

  บริษัท จัดช่องทางการจัดจำหน่าย โดยแยกตามวิธีการจำหน่าย 4 วิธี ดังต่อไปนี้

  1) สาขาของบริษัท

  สาขาของบริษัทแบ่งเป็น 3 รูปแบบคือ 1) ร้านค้า (“Shop”) และ 2) เคาน์เตอร์ระบบเช่า
  (“Rental Counter”) และ 3) เคาน์เตอร์ระบบแบ่งรายได้ (“GP Counter”)

  โดยรูปแบบร้านค้าจะเป็นร้านขายเพชรขนาดใหญ่ที่เน้นจับกลุ่มลูกค้าที่มีกำลังซื้อสูง
  ในร้านจะมีสินค้าจากทุกคอลเล็กชั่นให้เลือกซื้อ นอกจากนี้
  ในร้านค้าของบริษัทยังเน้นการจำหน่ายเพชรกะรัตอีกด้วย โดย ณ
  ปัจจุบันบริษัทมีร้านค้าทั้งหมดจำนวน 3 แห่ง ตั้งอยู่ในย่านขายเพชรดั้งเดิม ในโรงแรมชั้นนำ
  และแหล่งท่องเที่ยวของชาวต่างชาติ ได้แก่ สาขาสีลม สาขาสะพานเหล็ก
  และสาขาโรงแรมแพนแปซิฟิก

  สำหรับรูปแบบเคาน์เตอร์ระบบเช่าจะเป็นการเช่าพื้นที่ในศูนย์การค้าเพื่อวางขายสินค้าของบริษัท
  สินค้าที่วางจำหน่ายส่วนใหญ่จะเป็นเครื่องประดับคอลเล็กชั่นตามกลุ่มเป้าหมายของแต่ละสาขา
  ซึ่งจะมีสินค้าเพชรกะรัตวางขายบ้างในบางสาขา
  ซึ่งร้านค้าและเคานท์เตอร์ระบบเช่าจะมีการลักษณะการขายคล้ายกัน

  []

  สำหรับเคาน์เตอร์ระบบแบ่งรายได้จะมีการขายสินค้าผ่านห้างสรรพสินค้า
  โดยสินค้าที่วางจำหน่ายยังเป็นกรรมสิทธิ์ของบริษัท
  เมื่อลูกค้าซื้อสินค้าห้างสรรพสินค้าจะทำการขายสินค้าชิ้นนั้นให้กับลูกค้า
  และห้างสรรพสินค้าซื้อสินค้าชิ้นนั้นจากบริษัทในวันเดียวกัน
  ทางห้างสรรพสินค้าจะไม่มีการคิดค่าเช่ารายเดือนแต่จะหักค่าใช้พื้นที่จากยอดขายในแต่ละเดือน
  การรับเงินทางห้างสรรพสินค้าจะจ่ายให้เป็นงวด ๆ
  ตามแต่ละเงื่อนไขของห้างสรรพสินค้าแต่ละแห่ง ทั้งนี้ พนักงานขายจะเป็นพนักงานของบริษัทเอง

  []

  2) การขายผ่านสาขาที่เป็นของผู้ประกอบการธุรกิจซึ่งทำสัญญาในลักษณะคล้ายแฟรนไชส์

  ปัจจุบันบริษัทได้ทำสัญญากับผู้ซื้อรายใหญ่ อาทิ เจ้าของร้านทอง
  หรือนักธุรกิจในท้องถิ่นเพื่อให้สิทธิในการนำสินค้าของบริษัทไปจำหน่าย (“ผู้รับสิทธิ”)
  ทางร้านค้าของผู้รับสิทธิสามารถที่จะใช้เครื่องหมายการค้า “เพชรยูบิลลี่” ได้
  โดยไม่ต้องเสียค่าแรกเข้าในการใช้เครื่องหมายการค้า แต่มีข้อตกลงคือ
  ทางร้านค้าจะต้องขายสินค้าที่มีตราสินค้าของบริษัทเท่านั้น
  และสินค้าที่วางขายต้องเป็นสินค้าที่ซื้อไปจากบริษัท
  โดยบริษัทจะเป็นผู้จัดหาพนักงานขายให้กับร้านค้าของผู้รับสิทธิขณะที่ผู้รับสิทธิจะเป็นผู้รับผิดชอบจ่ายเงินเดือนและค่าล่วงเวลา
  ส่วนทางบริษัทจะเป็นผู้จ่ายค่าคอมมิชชั่นจากการขายสินค้าให้กับพนักงาน นอกจากนี้
  ผู้ซิ้อสามารถนำสินค้าที่ซื้อไปแล้ว
  มาแลกเปลี่ยนสินค้ารูปแบบใหม่ไปจากบริษัทได้โดยมีเงื่อนไขว่าสินค้าใหม่จะต้องมีราคาเท่าเดิมหรือสูงกว่าสินค้าเดิมที่เคยซื้อไป
  แต่ทั้งนี้บริษัทไม่มีการรับซื้อคืนสินค้าเป็นเงินสดไม่ว่ากรณีใด ๆ
  เว้นแต่ผู้รับสิทธิต้องการเลิกกิจการหลังจากประกอบกิจการมาเป็นเวลามากกว่า 3 ปี

  []

  3) การร่วมมือกับบริษัทบัตรเครดิตหรือบริษัทเช่าซื้อ

  บริษัทมีการร่วมมือกับบริษัทบัตรเครดิตหรือบริษัทเช่าซื้อ ในการขยายช่องทางการจำหน่าย เช่น
  บริษัท กรุงไทยลิสซิ่ง จำกัด โดยทางบริษัท กรุงไทยลิสซิ่ง จำกัด
  มีการส่งรายการสินค้าอุปโภคหลายชนิดไปให้กับลูกค้าของทางธนาคารกรุงไทย
  ซึ่งในจำนวนนั้นจะมีสินค้าเครื่องประดับเพชรของบริษัทเพียงรายเดียวร่วมอยู่
  ในรายการสินค้าประเภทอื่นๆ
  ผู้สนใจสามารถสั่งซื้อเครื่องประดับของบริษัทผ่านทางสาขาของธนาคารกรุงไทยได้
  โดยบริษัทกรุงไทยลิสซิ่งจะจ่ายค่าสินค้าให้บริษัทตามราคาป้ายหักลบดอกเบี้ย ภายใน 3 วัน
  นับจากวันที่ผู้ซื้อได้รับสินค้าซึ่งดอกเบี้ยจะคำนวณจากอัตราดอกเบี้ยที่บริษัทเช่าซื้อ
  กำหนดกับระยะเวลาผ่อนชำระสินค้าของผู้ซื้อ (ตั้งแต่ 12 ถึง 48 เดือน) ให้กับบริษัท
  ในขณะที่ผู้ซื้อจะผ่อนชำระค่าสินค้ากับทางบริษัท กรุงไทยลิสซิ่ง จำกัดโดยตรง

  []

  4) การจัดกิจกรรมส่งเสริมการขาย และการจัดงานขายสินค้าพิเศษ

  บริษัทมีการร่วมมือกับห้างสรรพสินค้าต่าง ๆ เพื่อจัดงานขายสินค้าเป็นพิเศษ
  ซึ่งการเลือกสถานที่จัดงานส่วนใหญ่จะขึ้นอยู่กับรูปแบบงานที่ห้างสรรพสินค้ากำหนดขึ้น
  ทั้งนี้บริษัทจะจัดงานขายสินค้าขึ้นอยู่กับ
  ความเหมาะสมของสถานที่ นอกจากนี้บริษัทยังมีการจัดงานขายสินค้าพิเศษสำหรับสมาชิก
  (Exclusive sales)
  เป็นประจำทุกปี

  ยอดจำหน่ายสินค้าของบริษัทตามแต่ละช่องทางสามารถ แสดงรายละเอียดได้ดังนี้

  [] หน่วย: ล้านบาท

หมายเหตุ: ไม่รวมรายได้ค่าบริการและรายได้อื่น ที่มา: บมจ.ยูบิลลี่ เอ็นเตอร์ไพรส์

3.4.4 นโยบายการกำหนดราคา

เนื่องจากต้นทุนสินค้าของบริษัทส่วนใหญ่จะขึ้นกับราคาวัตถุดิบเพชรและทองคำ
ดังนั้นเพื่อเป็นการป้องกันความเสี่ยงบริษัทจึงมีขั้นตอนการกำหนดราคาจำหน่ายสินค้าแต่ละรูปแบบ
ดังนี้

ขั้นตอนในการกำหนดราคาสินค้าของบริษัท

  ที่มา: บมจ. ยูบิลลี่ เอ็นเตอร์ไพรส์

3.5 การจัดหาผลิตภัณฑ์

3.5.1 ลักษณะการให้ได้มาซึ่งผลิตภัณฑ์

การจัดหาผลิตภัณฑ์ของบริษัทแบ่งได้เป็น 2 ขั้นตอนหลัก ๆ คือ 1)
การจัดหาเพชรที่เป็นสินค้าสำเร็จรูป และเพชรที่เป็นวัตถุดิบ 2)
การว่าจ้างให้ผู้ประกอบการโรงงานทำการผลิตเครื่องประดับให้บริษัท

1) เพชรกะรัตและเพชรที่ยังไม่ขึ้นตัวเรือน บริษัทจะนำเข้าจากต่างประเทศเป็นส่วนใหญ่
โดยมีบางส่วนที่ซื้อผ่านตัวแทนจำหน่ายในประเทศ โดยส่วนใหญ่ซื้อจากแหล่งเจียระไน
(Sightholder) ที่สำคัญคือประเทศเบลเยี่ยม นอกจากนั้นยังซื้อจากแหล่งค้าเพชรอื่น ๆ เช่น
สหรัฐอเมริกา และฮ่องกง เพื่อกระจายความเสี่ยง ซึ่งแบ่งได้เป็น 2 กลุ่ม ตามขนาดของเพชร

-   ขนาดตั้งแต่ 1.00 กะรัตขึ้นไป บริษัทซื้อจากแหล่งเจียระไน (Sightholder)
    โดยบริษัทจะกำหนดคุณลักษณะหลัก
    4 ประการ (4C) ตามที่อธิบายไว้ข้างต้น โดยเพชรที่นำเข้าจะต้องมีคุณภาพสีในระดับ D ถึง
    J (100% ถึง 94%) และระดับความบริสุทธิ์ LC ถึง VS
    แต่เนื่องจากมีข้อจำกัดด้านปริมาณและคุณภาพของเพชรดิบที่นำมาเจียระไน
    หากบริษัทต้องการเพชรให้ได้คุณลักษณะตามที่ต้องการ
    บริษัทต้องมีการแจ้งปริมาณที่ต้องการแก่แหล่งเจียระไน (Sightholder) ล่วงหน้าประมาณ 3
    – 4 เดือน สำหรับขนาดตั้งแต่ 1.00 กะรัตขึ้นไป
    ปัจจุบันบริษัทสั่งซื้อเป็นประจำจากแหล่งเจียระไน (Sightholder)
    รายใหญ่ที่สุดของโลกเป็นหลัก และมีแหล่งเจียระไน (Sightholder) สำรอง 5 ราย
    โดยมีระยะเวลาในการส่งมอบสินค้าประมาณ 30 วัน
    และบริษัทได้รับระยะเวลาการชำระหนี้ประมาณ 90 วัน

-   ขนาดตั้งแต่ 0.005 กะรัต ถึง 0.99 กะรัต บริษัทซื้อจากแหล่งเจียระไน (Sightholder)
    โดยบริษัทจะ กำหนดคุณลักษณะหลัก 4
    ประการเช่นเดียวกันกับเพชรกะรัตแล้วจึงทำการสั่งซื้อจากแหล่งเจียระไน (Sightholder)
    ซึ่งไม่มีข้อจำกัด
    ในเรื่องปริมาณสินค้ามากเท่ากับเพชรน้ำหนักขนาด 1.00 กะรัตขึ้นไป
    โดยบริษัทจึงสามารถสั่งซื้อเพชรขนาด 0.005 กะรัต ถึง 0.99
    กะรัตได้ทันทีโดยไม่จำเป็นต้องมีการจองล่วงหน้า ยกเว้นในกรณีที่ต้องการในปริมาณมาก
    ซึ่งต้องแจ้งล่วงหน้าประมาณ 2 เดือน โดยปัจจุบันบริษัทสั่งซื้อจากแหล่งเจียระไน
    (Sightholder) หลัก 7 รายและมีแหล่งเจียระไน (Sightholder)
    สำรองสำหรับกรณีสินค้าไม่เพียงพออีก 3 ราย โดยมีระยะเวลาในการส่งมอบสินค้าประมาณ
    14 วัน และบริษัทได้รับระยะเวลาการชำระหนี้ประมาณ 90 วัน ถึง 180 วัน

ผลิตภัณฑ์และวัตถุดิบทั้ง เครื่องประดับเพชร เพชรกะรัต
และเพชรร่วงของบริษัทนั้นได้มีการจัดหาจากแหล่งเจียระไนและผู้ค้า (Supplier) หลายราย
ซึ่งแสดงให้เห็นว่าบริษัทได้มีการกระจายความเสี่ยงจากการพึ่งพิงทางการค้ากับผู้ค้ารายใด
รายหนึ่ง โดยไม่มีรายใดจำหน่ายให้กับบริษัทเกินกว่าร้อยละ 30

2) การว่าจ้างโรงงานผลิตเครื่องประดับ ซึ่งบริษัทเป็นผู้ออกแบบรูปแบบสินค้าเอง
โดยว่าจ้างโรงงานจำนวน 8 แห่งในประเทศทำการผลิต
ทั้งนี้โรงงานจะเป็นผู้รับผิดชอบจัดหาทองคำที่ใช้ผลิตตัวเรือน
โดยมีการกำหนดราคาทองคำตามราคาตลาด ณ วันที่สั่งผลิต โดยจะใช้เวลาผลิตประมาณ 45-60
วัน และบริษัทมีระยะเวลาการชำระหนี้ประมาณ 15-30 วัน

3.5.2 การตรวจสอบคุณภาพสินค้า

เพื่อให้ความมั่นใจว่า สินค้าของบริษัททุกชิ้นได้มาตรฐาน และเพชรมีคุณภาพเป็นที่ยอมรับ
อันเป็นการเสริมสร้างความแข็งแกร่งของตราสินค้าบริษัท
ทางบริษัทจึงมีการจัดให้การตรวจสอบคุณภาพสินค้าโดยละเอียด ซึ่งมีการแบ่งเป็น
2 ขั้นตอนเช่นเดียวกับการขั้นตอนการจัดหาผลิตภัณฑ์ คือ 1)
ขั้นตอนการตรวจสอบเพชรที่ยังไม่ขึ้นตัวเรือน และ 2) การตรวจสอบคุณภาพเครื่องประดับ

1) ขั้นตอนการตรวจสอบเพชรที่ยังไม่ขึ้นตัวเรือน เป็นการตรวจสอบเพชรที่ได้รับมาจากผู้เจียระไน
(Sightholder)
ในต่างประเทศ หรือตัวแทนจำหน่ายที่อยู่ในประเทศไทย
โดยจะเป็นการตรวจสอบว่าเพชรที่ได้รับมีคุณลักษณะ 4 C ตรงตามใบสั่งซื้อหรือไม่
ซึ่งผู้ตรวจสอบของบริษัทเป็นผู้มีประสบการณ์ในการตรวจสอบคุณลักษณะของเพชรเป็นอย่างดี
ซึ่งเพชรที่ผ่านการตรวจสอบแล้วจะถูกจัดเก็บโดยแยกตามคุณลักษณะ 4 Cโดยละเอียด
เพื่อไม่ให้เกิดข้อผิดพลาดในขณะที่นำไปใช้ในการผลิตเป็นเครื่องประดับ
โดยในการเบิกเพชรที่มีการจัดเก็บจะต้องมีใบเบิกที่ระบุถึงรหัสของวัตถุดิบนั้น
รวมไปถึงรายละเอียดการนำไปผลิตเป็นเครื่องประดับตามสูตรการผลิตที่กำหนดไว้

2) ขั้นตอนการตรวจสอบเครื่องประดับ เพื่อให้มั่นใจว่า
เครื่องประดับเพชรที่ผลิตเสร็จแล้วจากโรงงาน มีรูปแบบตรงตามที่บริษัทสั่งผลิต
และเพชรในเครื่องประดับมีคุณลักษณะตรงตามที่บริษัทกำหนด
ก่อนที่จะส่งไปจำหน่ายให้กับลูกค้าบริษัทจะมีการตรวจสอบคุณภาพและมาตรฐานของสินค้าอีกครั้งโดยมีรายละเอียดในการตรวจสอบดังนี้

-   ตรวจสอบขนาด เช่นขนาดแหวน ความยาวสร้อย

-   ตรวจสอบคุณภาพเพชรกับใบเบิกวัตถุดิบ

-   ความแข็งแรงของการฝังเพชร

-   ความเรียบร้อยของการฝังเพชร เช่น จัดเรียงเป็นแนวเดียวกัน ความสูงต่ำเท่ากัน

-   หนามเตยที่เกาะต้องเท่ากัน และลักษณะเหมือนกัน

-   ตรวจสอบผิวตัวเรือน สี และโลโก้ของบริษัท

3.5.3 นโยบายเกี่ยวกับการบริหารสินค้าคงเหลือ

บริษัทตระหนักถึงความสำคัญของการบริหารสินค้าคงเหลือ
เนื่องจากสินทรัพย์ส่วนใหญ่ของบริษัทคือสินค้าคงเหลือซึ่งมีมูลค่าที่เป็นสาระสำคัญ
และเป็นสินทรัพย์สำคัญในการสร้างรายได้ให้กับบริษัท หากการบริหารจัดการได้ดีไม่เพียงพอ
หรือสินค้าคงเหลือหมุนเวียนได้ช้าอาจส่งผลให้เกิดการสูญเสียโอกาสทางธุรกิจ ดังนั้น
บริษัทจึงได้กำหนดนโยบายการบริหารสินค้าคงเหลือที่เข้มงวด
เพื่อให้บริษัทสามารถติดตามความเคลื่อนไหวของสินค้าคงเหลือได้อย่างมีประสิทธิภาพ
(โปรดอ่านรายละเอียดเพิ่มเติม ข้อ 1.5
ความเสี่ยงจากการล้าสมัยของสินค้าคงเหลือในกลุ่มเครื่องประดับเพชร)

โดยสินค้าคงเหลือประเภทเครื่องประดับเพชรสำเร็จรูปจะมีความเสี่ยงสูงกว่า
สินค้าคงเหลือประเภทเพชรกะรัตและเพชรร่วง
เนื่องจากตัวแปรอยู่ที่รูปแบบของสินค้าว่าเป็นแบบที่อยู่ในความต้องการของผู้บริโภคมากน้อยเพียงใด
ทางบริษัทจึงได้วางนโยบายการการออกแบเครื่องประดับโดย
กำหนดให้พนักงานขายทุกสาขาประเมินความต้องการของผู้บริโภคและรายงานสินค้าคงเหลือแต่ละรูปแบบส่งบริษัททุกเดือน
ทำการสำรวจความคิดเห็นของลูกค้า
เพื่อเป็นข้อมูลประกอบการพัฒนารูปแบบของเครื่องประดับและความต้องการของผู้บริโภค

นอกจากนี้บริษัทยังมีการเก็บรวบรวมข่าวสารเกี่ยวกับธุรกิจแฟชั่นต่าง ๆ
รวมถึงมีการจัดตั้งฝ่ายพัฒนาผลิตภัณฑ์ และการว่าจ้างผู้ออกแบบที่มีประสบการณ์สูง (Designer)
เป็นพนักงานประจำของบริษัท เพื่อให้สามารถออกแบบสินค้าได้ตรง
ตามความต้องการของผู้บริโภคมากที่สุด
โดยรูปแบบสินค้าของบริษัทจะเป็นรูปแบบที่เน้นความเรียบง่ายคลาสสิค
เน้นที่คุณภาพเพชรเป็นหลักจึงไม่ประสบปัญหาการล้าสมัยของรูปแบบสินค้าเครื่องประดับเพชร

นอกเหนือจากการพัฒนารูปแบบเครื่องประดับแล้ว บริษัทยังมีการ ระบุข้อมูล เดือน ปี ที่ผลิต
และปีของการออกแบบของแต่ละสินค้าลงบนฐานข้อมูลในระบบคอมพิวเตอร์และลงบนป้ายราคาเพื่อประเมินหรือตรวจสอบว่าสินค้าแบบใดอยู่ในความต้องการของผู้บริโภค
หรือสินค้าแบบใดคงค้างในแต่ละสาขาเป็นอย่างไร
หากสินค้าแบบใดอยู่ในความต้องการสูงจะทำการวางแผนการผลิต
หากสินค้าแบบใดอยู่ในความต้องการต่ำหรือสินค้าชิ้นใดคงค้างในสาขาเกินเวลาอันควร จะดำเนิน
การโอนสินค้าจากสาขาหนึ่งไปอีกสาขาหนึ่ง หรือจากจังหวัดหนึ่งไปอีกจังหวัดหนึ่ง
หรือจากภาคหนึ่งไปอีกภาคหนึ่ง อย่างไรก็ตามหากสินค้าดังกล่าวยังไม่สามารถจำหน่ายได้
บริษัทมีนโยบายจัดการสินค้าคงเหลือที่ค้างอยู่นานโดยอาจนำกลับมาผลิตเป็นรูปแบบใหม่
โดยเสียค่าใช้จ่ายเล็กน้อย เนื่องจาก วัตถุดิบเกือบทั้งหมดสามารถนำกลับมาใช้ได้
และสำหรับสินค้าที่รับเปลี่ยนคืนจากลูกค้าจะมีการตรวจสอบสภาพของสินค้าหากยังอยู่ในสภาพสมบูรณ์จะมีการขัดล้างให้ดูใหม่และนำมาจำหน่ายต่อไป
แต่หากอยู่ในสภาพที่ไม่สมบูรณ์จะนำวัตถุดิบไปผลิตเป็นสินค้ารูปแบบอื่น ๆ เพื่อจำหน่ายแทน

สำหรับสินค้าประเภทเพชรกะรัตและเพชรที่ยังไม่ขึ้นตัวเรือน (เพชรร่วง) เป็นกลุ่มที่มีความเสี่ยงต่ำ
เนื่องจาก แม้ว่าราคาตลาดจะมีความผันผวนแต่ก็ไม่สูงมาก ไม่มีความเสี่ยงด้านรูปแบบ
และสามารถเก็บไว้ได้โดยไม่มีการล้าสมัย

3.5.4 นโยบายเกี่ยวกับความปลอดภัยของสินค้าคงเหลือ

เนื่องจากมูลค่าสินค้าคงเหลือแต่ละชิ้นของบริษัทมีมูลค่าสูงและเคลื่อนย้ายได้ง่าย
จึงมีความจำเป็นที่บริษัทจะต้องให้ความสำคัญเกี่ยวกับการดูแลความปลอดภัยของสินค้าคงเหลือ
บริษัทจึงกำหนดนโยบายให้ฝ่ายบัญชีและการเงินเป็นผู้ตรวจสอบสินค้าคงเหลือในสำนักงานใหญ่และ
แต่ละสาขาทั่วประเทศว่าสินค้าที่มีอยู่ตรงกับบัญชีคุมสินค้าหรือไม่ (โปรดอ่านรายละเอียดเพิ่มเติม ข้อ
1.2 ความเสี่ยงจากการดำเนินธุรกิจที่สินค้ามีราคาแพงและเคลื่อนย้ายได้ง่าย และ ข้อ 1.3
ความเสี่ยงจากการที่ปริมาณและคุณภาพของสินค้าตรวจสอบได้ยาก)

นอกจากนี้ บริษัทมีนโยบาย และระเบียบวิธีการปฏิบัติงานที่เน้นวัตถุประสงค์ในการ “ป้องกัน”
ที่รัดกุม
ในทุกขั้นตอน และทุกพื้นที่ เช่น
บริษัทมีนโยบายให้ทำการเก็บสินค้าไว้ในตู้นิรภัยทุกครั้งหลังเวลาเลิกงานทุกครั้ง
โดยสินค้าคงเหลือทุกประเภทจะมีการบันทึกรายการเข้า-ออกทุกครั้ง
และจะต้องการคำนวณความครบถ้วนและถูกต้องของรายการดังกล่าวทั้งหมด ณ สิ้นวันเช่นกัน
นอกจากนั้นบริษัทมีการเก็บวัตถุดิบไว้ที่สำนักงานใหญ่ที่มีความปลอดภัยสูงสุด และ
มีการบันทึกภาพโดยกล้องโทรทัศน์วงจรปิดตลอด 24 ชั่วโมง ควบคู่กับมีระบบตรวจจับความร้อน

สำหรับการป้องกันจากการสูญหายจากบุคคลภายในของบริษัท เช่น การโจรกรรม ทุจริตยักยอกทรัพย์
หรือ สับเปลี่ยนสินค้าโดยบุคคลในบริษัท บริษัทมีนโยบาย และระเบียบวิธีการปฏิบัติงานที่รัดกุมเช่นกัน
เช่น ในส่วนของเพชรที่มีใบรับประกันจากต่างประเทศ มีการบรรจุอยู่ในกล่องปิดผนึก
หรือมีการใช้แสงเลเซอร์ทำสัญลักษณ์ไว้บนตัวเพชร เพื่อป้องการการสับเปลี่ยน
บริษัทมีการใช้เครื่องมืออัตโนมัติที่เชื่อถือได้ในการตรวจสอบแยกเพชรแท้หรือเพชรเทียม
บริษัทมีนโยบายในการแบ่งแยกหน้าที่ชัดเจน (Segregation of duty)
ควบคู่กับการวัตถุประสงค์การถ่วงอำนาจ (Check and balance) เช่น
การแยกกันถือกุญแจโดยพนักงาน 3 คน การกำหนดจำนวนผู้ทราบรหัส
และการควบคุมภาพที่บันทึกจากกล้องวงจรปิดโดยฝ่ายที่ไม่เกี่ยวข้อง
การใช้บัตรติดแถบแม่เหล็กเพื่อเปิดประตูเพื่อกำหนดจำนวนผู้มีสิทธิเข้า-ออก
กำหนดให้ฝ่ายบัญชีและการเงินเป็นผู้ตรวจสอบสินค้าคงเหลือในสำนักงานใหญ่และแต่ละสาขาทั่วประเทศว่าสินค้าที่มีอยู่ตรงกับบัญชีคุมสินค้าหรือไม่อีกด้วย
โดยมีการมีการตรวจนับโดยไม่กำหนดวันล่วงหน้าเดือนละ 2 ครั้ง โดยฝ่ายบัญชี 1 ครั้ง
และผู้จัดการเขต 1 ครั้ง

3.6 ผลกระทบที่มีต่อสิ่งแวดล้อม

เนื่องจากบริษัทดำเนินธุรกิจค้าปลีกเพชรและเครื่องประดับเพชร
โดยไม่มีโรงงานผลิตเป็นของตนเอง จึงไม่มีการดำเนินงานที่ส่งผลกระทบต่อสิ่งแวดล้อม

3.7 งานที่ยังไม่ได้ส่งมอบ

- ไม่มี -

[1] ก่อตั้งโดยนักธุรกิจชาวอเมริกัน Martin Rapaport